tomron87/hebrew-wikipedia-sentences-corpus huggingface dataset:
כמו כן, אף לא אחד מששת הסינגלים שיצאו מהאלבום לא נכנס למצעד האמריקאי, למרות שהאלבום יצא בארצות הברית כחודשיים מאוחר יותר מבבריטניה.
הסינגל הראשון של האלבום - "What's Your Flava" - יצא ב-2002 והגיע בדיוק כמו "Rendezvous" למקום ה-8 בבריטניה.
הסינגל השני היה "Hidden Agenda" שהגיע ל-10 הראשונים במצעד הבריטי.
אחר כך יצא הדואט עם סטינג "Rise And Fall", שהגיע למקום השני בבריטניה, למקום ה-9 בישראל ולמקום ה-1 במספר מקומות בעולם.
הסינגל הרביעי של האלבום היה "Spanish", שהגיע למקום ה-8 בבריטניה.
הראשון הגיע למקום ה-15 בבריטניה והשני שהגיע למקום ה-42.
דייוויד דחה את הצעתה של הזמרת האמריקאית מוניקה לקחת חלק בסינגל החדש שלה "Go to Bed Mad", כשאת מקומו תופס טייריס.
דייוויד טען שברצונו לכבוש את אמריקה בכוחות עצמו, עם המוזיקה שלו ושאין בכוונתו לקחת חלק באלבום של זמר כזה או אחר.
הקריירה של קרייג דייוויד נקטעה, אחרי שחברת התקליטים שלו, "Telstar Records", ירדה מנכסיה.
דייוויד חתם עם חברת הענק " Warner Music" והם החלו לעבוד יחד על האלבום השלישי של הכוכב הבריטי - "The Story Goes...".
האלבום השלישי של דייוויד, "The Story Goes...", יצא ב-6 בספטמבר 2005. להבדיל משני האלבומים הקודמים, האלבום לא יצא ארצות הברית, אלא רק בבריטניה, שאר אירופה, אסיה ואוסטרליה.
האלבום היה שונה משני האלבומים הקודמים והתאפיין בפן רגשני יותר.
הוא נכשל במכירות יותר משני קודמיו, כשפחות מ-3,000,000 עותקים נמכרו בעולם וכ-200,000 עותקים בבריטניה.
הסינגל הראשון של האלבום, "All The Way", יצא באוגוסט 2005 והגיע למקום ה-3 בבריטניה.
על פי התכנון, היה אמור לצאת סינגל רביעי, "Hypnotic", אולם זה בוטל בעקבות הכישלון של "Unbelievable" ושל האלבום כולו.
החל מסוף אוגוסט 2006 החלו לרוץ שמועות על פרידה בין קרייג דייוויד לחברת התקליטים שלו בעקבות הכישלון של "Unbelievable" ושוני מוזיקלי.
מאוחר יותר התברר שפרידה התרחשה רק עם חברת התקליטים האמריקאית שלו, כשדייוויד חוצה את הקווים מ-Atlantic Records ל-Atlantic to Sire Records.
דייוויד התארח באלבומו של קאנו, "London Town".
הסינגל הראשון מהאלבום, בשיתוף דייוויד, נקרא "This Is The Girl".
הסינגל יצא ב-27 באוגוסט 2007. הסינגל דורג במקום ה-18 במצעד הבריטי.
דייוויד שר עם קאנו שיר נוסף מהאלבום בשם "Bad Boy".
ב-12 בנובמבר 2007, יצא האלבום הרביעי של דייוויד, "Trust Me".
דייוויד עבד על האלבום בקובה.
הסינגל הראשון מתוך האלבום, "Hot Stuff", יצא ב-5 בנובמבר, והגיע למקום ה-7 במצעד הבריטי.
הסינגל השני, "Six Of One Thing" יצא ב-18 בפברואר, והגיע למקום ה-39 במצעד הבריטי.
הסינגל השלישי, "Officially Yours" יצא ב-23 ביוני, וכשל במצעד הבריטי כשהגיע למקום ה-158.
האלבום הגיע למעמד מכירות של אלבום זהב, והוא מכר כ-300,000 עותקים.
האלבום היה מועמד לפרס האלבום הטוב ביותר ל-2008 בטקס פרסי המוזיקה השחורה בבריטניה.
דייוויד הוציא ב-24 בנובמבר 2008 את אוסף הלהיטים הראשון שלו.
הוא החל לעבוד על האלבום החדש עם מפיק העל דנג'ה וחברת התקליטים - "Ice Cream Records".
הסינגל הראשון מתוך אוסף הלהיטים היה השיר "Insomnia" שיצא ב-17 בנובמבר.
השיר הופק על ידי מפיק העל דנג'ה.
סינגל נוסף שיצא מאלבום האוסף הוא "Where's Your Love", שיר שבו דייוויד חזר למקורותיו - מוזיקת הגראג'.
הסינגל דורג 58 במצעד הבריטי בשבוע השני ליציאתו.
בשיר מתארחים הראפר הלונדוני הצעיר טינצ'י סטריידר וזמרת הסול הצעירה ריטה אורה, שהתארחה באלבומו האחרון של דייוויד בשיר "Awkward".
שיר חדש נוסף שהקליט דייוויד לאלבום האוסף הוא - "Just My Imagination".
לכבוד אוסף הלהיטים הראשון שלו, הקליט קרייג דייוויד ארבע גרסאות חדשות ללהיטו "Walking Away" עם ארבעה אמנים מרחבי אירופה- ליניש מצרפת, אלכס אובאגו מספרד, נאק מאיטליה ולהקת הנשים מונרוס מגרמניה.
דייוויד הקליט שני שירים חדשים נוספים לאלבום האוסף - גרסה חדשה ללהיטו הגדול "All The Way" ביחד עם הזמרת היפנית בוני פינק.
כמו כן הקליט דייוויד שיר חדש "Never Too Late" ביחד עם הזמרת הרוסיה סלאבה.
דייוויד היה מועמד לזכייה בשתי קטגוריות בטקס פרסי המוזיקה השחורה בבריטניה לשנת 2008 - הפרס לאלבום הטוב ביותר ל-"Trust Me" והפרס לאמן ה-R&B הטוב ביותר.
בסופו של דבר, דייוויד לא זכה באף אחת מהקטגוריות בהם היה מועמד.
דייוויד אישר שאלבום הסטודיו החמישי שלו יצא במהלך 2009, מיד אחרי פרויקט אלבום האוסף, כאשר מספר שירים מפרויקט האלבום החמישי כבר דלפו לאינטרנט.
קרייג דייוויד התארח באלבומה של הזמרת היפנית בוני פינק, בשיר "Fed Up" שאף יצא כסינגל ביפן.
הוא גם התארח באלבומו החדש של אלי קמפבל מלהקת UB40, בשיר "Everways".
השיר יצא כסינגל השני מתוך אלבומו החדש של אלי קמפבל, ביחד עם השיר "She's A Lady".
אלבומו החמישי של קרייג דייוויד יצא בחודש נובמבר 2009. באלבום התארח זמר ה-R&B האנגלי ג'יי שון.
ביום שישי, ה-18 בספטמבר 2009, הוציא קרייג דייוויד באתרו הרשמי קטע משיר חדש מתוך אלבומו החדש, קאבר ללהיט של סטיבי וונדר "Signed, Sealed, Delivered I'm Yours".
ביום שישי, ה-2 באוקטובר 2009, אישר קרייג דייוויד בעמוד הטוויטר שלו, שהוא חתם בחברת התקליטים הגדולה בעולם "יוניברסל", ובכך למעשה הוא סיים את דרכו ב"וורנר".
אלבומו החמישי של קרייג דייוויד יצא בתחילת 2010. שני שירים חדשים מן האלבום החדש דלפו לאינטרנט בנובמבר 2009 - "Shadows" ו-"Cool Wit You" שהופק על ידי קבוצת ההפקה של טימבלנד.
הסינגל הרשמי והראשון מתוך האלבום החדש היה "One More Lie - Standing In The Shadows" והוא יצא ב-15 במרץ 2010.
בשבוע הראשון לצאתו, דורג הסינגל המוביל "One More Lie" במקום ה-76 בבכורה שלו במצעד הבריטי.
האלבום דורג במקום ה-13 במצעד הבריטי.
הסינגל השני והאחרון מן האלבום "All Alone Tonight" עמר ב-31 במאי וכשל בכניסה למצעד הבריטי.
אחרי כישלון הסינגלים מאלבומו האחרון, החל דייוויד לעבוד על אלבומו השישי שיהיה יותר בסגנון מוזיקת דאנס.
שיר חדש של דייוויד ביחד עם הדיג'יי השוודי רמאדי "Do It On My Own" יצא בספטמבר 2010 ודייוויד אף צילם לו קליפ.
דמו של מה שככל הנראה יהיה הסינגל הראשון מתוך האלבום החדש - "Dirty Mouth", שיר דאנס/האוס, דלף לאינטרנט בדצמבר 2010, כשדייוויד הגיב על ההדלפה בכך שהוא שמח מתגובת המעריצים לגרסת הדמו של השיר, כשראפר יתארח בגרסה הסופית של השיר.
במהלך 2012 דייוויד יתארח בשני סינגלים חדשים - "Sex In The Bathroom" של הראפר הרוסי טימאטי, ו-"Bits N Pieces" של DJ דים כריס והזמרת רוזט.
לשני השירים צולמו קליפים רשמיים.
דייוויד גם מתארח בסינגל החדש של צמד המפיקים סטריאו פאלמה - "Our Love" שיר דאנס ו-R&B שזכה לתגובות חיוביות רבות.
בספטמבר 2012 אישר דייוויד בעמוד הטוויטר הרשמי שלו שאלבומו החדש יקרא "Take Me As I Am...
Or Watch Me As I Go" שיצא במהלך 2013 ביחד עם סיבוב הופעות עולמי.
ב-30 בספטמבר 2012 אישר דייוויד ששם האלבום יהיה בסופו של דבר "Following My Intuition".
במהלך החודשים מרץ, אפריל ומאי 2013 ערך דייוויד סיבוב הופעות עולמי שכלל הופעות באוסטרליה, אסיה ואירופה, על מנת לקדם את אלבומו החדש.
את סיבוב ההופעות חתם דייוויד בהופעות בבריטניה, בה ביצע לראשונה שיר מהאלבום החדש "Less Is More" בלדת פופ רוק שזכתה לביקורות חיוביות רבות, כשרבים ממעריציו של דייוויד מזהים בשיר חזרה לשורשיו של דייוויד ולסגנון אלבומו הראשון "Born To Do It".
ביוני 2013 אושר שדייוויד התארח בסינגל "Good Time" של ה-DJ והמפיק הרוסי DJ Smash.
1999 - Rewind - מקום 2 במצעד הבריטי
1999 - Woman Trouble - מקום 6 במצעד הבריטי
2000 - Seven Days - מקום 1 במצעד הבריטי
2000 - Walking Away - מקום 3 במצעד הבריטי
2000 - Rendezous - מקום 8 במצעד הבריטי
2002 - What's Your Flava - מקום 8 במצעד הבריטי
2002 - Hidden Agenda - מקום 10 במצעד הבריטי
2003 - Spanish - מקום 8 במצעד הבריטי
2005 - All The Way - מקום 3 במצעד הבריטי
2006 - Unbelievable - מקום 18 במצעד הבריטי
2007 - This Is The Girl - מקום 18 במצעד הבריטי
2007 - Hot Stuff - מקום 7 במצעד הבריטי
2008 - Six Of One Thing - מקום 39 במצעד הבריטי
2008 - Officially Yours - מקום 158 במצעד הבריטי
2008 - Where's Your Love - מקום 58 במצעד הבריטי
2008 - Insomnia - מקום 43 במצעד הבריטי
קרייזי (C.R.A.Z.Y.) הוא סרט קנדי-קוויבקי דובר צרפתית שיצא לאקרנים בשנת 2005. במאי הסרט הוא .
הסרט היה בין המועמדים בקטגוריית הסרט הזר בתחרות האוסקר בשנת 2006, וזכה באותה שנה בעשרה פרסי ג'יני (האוסקר הקנדי).
קרייזי הוא סרט מסוגת הדרמה הקומית.
על אף שנדונים בו נושאים עמוקים ורציניים ויש בו רגעים נוגעים ללב הוא זורם בקלילות, וקיימת לאורכו נימה של הומור.
הסרט עוסק בילדותו, נערותו ותחילת בגרותו של זק, בחור קנדי צרפתי צעיר, ויחסיו עם אביו, עם בני משפחתו, ועם אחרים.
לאורך הסרט עולה ומבצבצת ההומוסקסואליות שלו, ונסיונותיו, שהם לעיתים מבדחים ולעיתים נוגעים ללב, להילחם בנטייתו.
על אף שהדבר מובן לצופה לאורך הסרט, יוצא ז'ק מהארון רק לקראת סוף הסרט.
את הפצתו של הסרט בישראל בשנת 2006 ליוותה החלטת הצנזורה הישראלית להגביל את הצפייה בו לגיל 18 ומעלה, זאת בשונה ממדינות מערביות אחרות.
ההחלטה הוסרה במהירות יחסית לאחר ערעור מצד המפיצים.
בהסברים לצנזורה לא הוזכרה ההומוסקסואליות אלא דווקא סוגיית השימוש בסמים במהלך הסרט.
הוא למעשה בעל משמעויות רבות בסרט והוא גם ראשי התיבות של שמות חמשת האחים שבסרט, לפי סדר היוולדותם: כריסטיאן, רמונד, אנטון, זאק ואיוון.
הסרט מתאר את 20 השנים הראשונות בחייו של זק.
זק נולד בקוויבק בערב חג המולד של שנת 1960, כבן רביעי למשפחה מהמעמד הבינוני.
בתחילת הסרט נופל זק מידיהם של אחיו הצעירים על הקרקע, דבר המהווה רמז מטרים על נפילותיו הבאות.
עד הגיעו לגיל 7 והולדת אחיו הצעיר, זק הוא הבן האהוב על האב.
בגיל 7 תופס אותו אביו לובש, במהלך משחק ולמשך זמן קצר, את בגדי אמו.
דבר שישנה את יחסו כלפיו למשך שנות התבגרותו.
מגדת עתידות, שבדיעבד ניתן לראותה כ"מספר חיצוני" בסרט, מגלה לאימו שזק יהיה שונה, התברך על ידי ישו, ויוכל לרפא אחרים בכוח המחשבה.
מילד עדין ורגיש הופך זק להיות נער הנלחם על מקומו בחברה, ועל קבלתו על ידי אביו.
חששו מההומוסקסואליות מביא אותו להתחבר עם נערה המאוהבת בו על אף שאינו נמשך אליה, ובאחד המקרים אף להכות באלימות נער אחר, המאוהב בו.
במקביל נחשף זק לשימוש בסמים על ידי אחיו הבכור.
במשך מספר פעמים בסרט מתפלל זק לאל ומבקש ש"יירפא".
במהלך נסיונותיו אף נוסע לביקור בירושלים, צועד בויה דולורוזה ואף מתייחד עם צעיר ישראלי.
לקראת סוף הסרט, במקביל ליציאה מהארון מתוארת הקבלה שלו את עצמו וגם הקבלה המלאה מצד האב.
זאקרי (זאק) בוליו (מארק-אנדרה גרונדין) - הוא הדמות המרכזית בסרט.
הצופים נחשפים ל-20 השנים הראשונות בחייו של ולרגע חטוף משנות השלושים שלו.
הוא נולד ב-25 בדצמבר, תאריך הולדת ישו, בשנת 1960. הוא נולד כבן הרביעי להוריו.
ברגע הולדתו חלו אצלו סיבוכים רפואיים אשר גרמו לו למוות קליני לשניות אחדות.
לזאק יש כתם לידה על הראש אשר גורם לקווצת שערות שלו להיות בצבע לבן.
אמו של זאק מאמינה שהדבר נתן לזאק כוחות מיוחדים.
קרייגנור הוא כפר על האי מאל אשר באיים ההברידיים בסקוטלנד.
הוא ממוקם בקצהו המזרחי של האי ובו נמצא נמל המעבורות הראשי של האי.
תכיפות המעבורות אל האי היא כל שעתיים, כאשר בחורף יוצאות 5 הפלגות ביום ובקיץ 6 הפלגות בין העיירה אובן, (Oban) לבין קרייגנור.
אתרים תיירותיים בסביבות קרייגנור כוללים שתי טירות (טירת דיוארט וטירת טורוסאי) וקו רכבת קיטור מיניאטורית.
קרייגסליסט הוא אתר אינטרנט המכיל לוח מודעות מקוון בעל מדורים למציאת עבודה קבועה או זמנית, דירות ובתים להשכרה וקנייה, היכרויות, מוצרים למכירה, אירועים ושירותים קהילתיים והפצת קורות חיים.
לוח המודעות פעיל ב-700 ערים ב-70 מדינות.
האתר מכיל גם מערכת פורומים בנושאים שונים.
פרסום המודעות באתר הוא ללא תשלום, להוציא הצעות עבודה.
נכון למרץ 2016, אתר קרייגסליסט נמצא במקום ה-70 ברשימת האתרים הנצפים ביותר בעולם של Alexa, עם מעל ל-20 מיליארד דפים נצפים מדי חודש, ולמעלה מ-50 מיליון משתמשים רק בארצות הברית.
האתר נפוץ במיוחד במדינות דוברות אנגלית, אך פועל גם בצרפתית, גרמנית, איטלקית, פורטוגזית וספרדית.
משתמשי האתר מפרסמים כ-50 מיליון מודעות מסווגות חדשות מדי חודש, ובהן כמיליון הצעות עבודה.
השירות נוסד על ידי קרייג ניומרק במהלך 1995 כאתר ללא מטרות רווח אשר שלח לרשימת תפוצה מצומצמת של כתובות דואר אלקטרוני מודעות בנושא אירועים מקומיים באזור מפרץ סן פרנסיסקו בלבד.
ל-eBay יש 25% בעלות על האתר, אותה רכשה באוגוסט 2004 מאחד מבעלי המניות לשעבר.
במהלך העשור הראשון של המאה ה-21 האתר התפרסם והתרחב לערים ואזורים רבים ברחבי ארצות הברית וברחבי העולם.
במהלך השנים נוספו לשירות עמודים חדשים אשר מתרכזים בערים ובאזורים שונים ברחבי העולם בהתאם לדרישה.
גם ישראל מיוצגת בקרייגסליסט אף על פי שהשירות לא זכה להצלחה רבה בישראל.
עד כה השירות כולל רק שלוש ערים מישראל - ירושלים, חיפה ותל אביב.
קרייבן קוטג' הוא אצטדיון כדורגל אנגלי הממוקם ברובע האמרסמית' ופולהאם של לונדון בסמוך לנהר התמזה.
האצטדיון מסוגל לקלוט קהל של 27,782 צופים במשחק, ומשמש כמגרשה הביתי של מועדון הכדורגל האנגלי פולהאם.
בעבר, שימש כאצטדיון הביתי של מועדון הרוגבי של פולהאם (לימים, מועדון הרוגבי לונדון ברונקוס ).
האצטדיון אירח משחק לראשונה בשנת 1896. נסגר לצורך שיפוץ בין השנים 2002 עד 2004.
הקוטג' המקורי נבנה בשנת 1780, על ידי הברון וויליאם קרייבן, שהיה הברון השישי לבית קרייבן, והיה ממוקם קרוב למקום שבו נמצא כיום פסל ג'וני היינס.
באותה תקופה, האזורים שמסביב היו יערות שהיוו חלק משטחי הציד של אן בולין, שהייתה אשתו השנייה של הנרי השמיני, ואימה של אליזבת הראשונה, מלכת אנגליה.
בקוטג' התגוררו, בין היתר, אדוארד בולוור-ליטון (שכתב את הספר "ימי פומפיי האחרונים") ובהמשך אנשים בולטים (ובעלי כספים) אחרים, עד שהוא נהרס בשריפה במאי 1888. שמועות רבות נמשכות עד היום בקרב מעריצי פולהאם על דיירי עבר של הקרייבן קוטג'.
סר ארתור קונאן דויל, ג'רמי בנת'ם, פלורנס נייטינגייל ואפילו המלכה ויקטוריה הוזכרו כמי שהתארחו שם לתקופות מסוימות, אולם אין הוכחות ממשיות לכך.
לקבוצת פולהאם היו 8 אצטדיונים קודמים, לפני שהתמקמה סופית בקרייבן קוטג' (בשל כך הם גם מכונים "הקוטג'רס" - דיירי הקוטג'.
כך שבסך הכל לקוטג'רס היו 12 מגרשים ביתיים (כולל שהייה זמנית בלופטוס רואד של היריבה העירונית קווינס פארק ריינג'רס (QPR)), ביניהם גם היה אצטדיון רנאלג, שהיה ביתם של הקוטג'רס בין השנים 1886 ל-1888, איפה שכיום נמצאים גני רנלאג בלונדון.
למעשה, האצטדיון היה בתהליך בנייה החל מ-1894 ונמשך כ-11 שנים, אולם כבר ב-1896 נכנסה הקבוצה לארח בו משחקים כשבנייתו הסתיימה בפועל רק ב-1905.
לה קרייזי הורס סלוּן (Le Crazy Horse Saloon), המוכר גם בשם לה קרייזי הורס דה פארי, הוא מועדון קברט פריזאי ידוע.
המועדון, שנוסד בשנת 1951 על ידי אלה ברנרדה (Alain Bernardin), קנה את פרסומו בזכות סגנון מופעים ייחודי של רקדניות עירומות המופיעות על הבמה, בשילוב קטעי מעבר מגוונים הכוללים מופעי קסמים, להטוטנות ופנטומימה.
ברנרדה ניהל את המקום במשך עשורים רבים עד למותו בשנת 1994, תוך שהוא מקפיד על סטנדרטים אסתטיים מחמירים.
הרקדניות נבחרו כך שיהיה קשה להבחין ביניהן מבחינת גובה ומבנה גוף, במטרה ליצור אשליה ויזואלית אחידה ומרהיבה.
פרט ייחודי נוסף מאותן שנים היה נוהגם של המלצרים לשאת את שמותיהם תפורים באותיות גדולות על גב חליפותיהם.
לאחר מותו של ברנרדה, המועדון המשיך להתנהל זמן מה כעסק משפחתי על ידי ילדיו, עד שנמכר בשנת 2006 לקבוצת משקיעים בראשות פיליפ לום, תוך שימור הקו האמנותי המקורי.
מועדון קרייזי הורס ממוקם בשדרת ג'ורג' החמישי מספר 12, בתוך משכן ייחודי שאכלס בעבר 12 מרתפי יין שחוברו יחדיו בבניין אוסמני.
ב-1951 פתח את המועדון אלה ברנרדה (Alain Bernardin), והוא ניהל את המקום במשך כמה עשורים, עד מותו בהתאבדות בשנת 1994. רבים מהמלצרים הראשונים במקום היו שותפים מרכזיים בבעלות של המועדון.
בעת עבודתם, היו שמותיהם של המלצרים תפורים באותיות גדולות לצדה האחורי של חליפתם.
הרקדניות במועדון נבחרות בכוונה כך שיהיה קשה להבחין ביניהן בעת הופעתן על הבמה, מבחינת גובה ומבחינת מידת וצורת החזה.
נכון ל-2008, העסק מנוהל עדיין כעסק משפחתי, תחת בעלותם של שלושה מבניו של ברנרדה.
לצד הופעות הריקוד של רקדניות המועדון, היה הקרייזי הורס למיקום פופולרי להופעות של אמנים אחרים, ובהם קוסמים, להטוטנים ופנטומימאים.
ברנרדה אמר כי הוא חיבב מופעי קסם, מאחר שאלו מתכתבים עם האופן שבו הוא ראה את המועדון: "[הקסם] הוא חלום.
אין הופעה אחרת שנושאת אופי עז יותר של חלום לעומת הופעת קסמים.
ומה שאנו עושים עם הבנות גם הוא קסם, מאחר שהן אינן באמת יפות כפי שהן על הבמה.
מדובר בתעלולי קסם של תאורה ותלבושות.
אלו הם חלומותיי וחזיונותיי שמוצגים על הבמה."
תחת ההנהלה החדשה, אירח המועדון אמניות ידועות-שם שונות, שערכו מופעי עירום במספר הופעות מוגבל; בהן ניתן למנות את דיטה פון טיז, כרמן אלקטרה, אריה קרסנדו מהפרדיסו גילרז, אריאל דומבסל ופמלה אנדרסון.
כמו כן, הועסק במקום הכוריאוגרף הידוע פיליפ דקופל כמנהל אמנותי.
להקת הפרדיסו גירלז (Paradiso Girls) קראה לאחד מאלבומיה "Crazy Horse" על שם המועדון, מאחר שאריה קרסנדו (Aria Crescendo), אחת מחברות הלהקה, עבדה במועדון.
המועדון אף אוזכר בשירה של להקת מוטלי קרו "Girls, Girls, Girls".
המועדון כיכב בכמה סרטים דוקומנטריים, סרט בהפקת המועדון מ-1977 וסרטים נוספים מ-2004, מ-2009 ומ-2011. הסרט מ-2011 אף הוצג בפסטיבל הקולנוע בירושלים 2012.
קרייג אלכסנדר ניומרק הוא יזם אינטרנט אמריקאי יהודי, אשר ידוע בעיקר בזכות הקמת אתר לוח המודעות הפופולרי קרייגסליסט.
ניומרק נולד ב-1952 במוריסטאון שבניו ג'רזי, בן להורים יהודים.
הוא הלך לבית ספר יהודי משלים ואף חגג בר מצווה.
אביו, שעבד בתור מוכר ביטוח, נפטר בעודו בן 12. הדבר הביא לכך שאמו נאבקה כלכלית ועברה עם ניומרק ואחיו לדירה קטנה.
בשנת 1971 הוא סיים את לימודי התיכון, ובזכות מלגות שקיבל, הלך ללמוד באוניברסיטה.
הוא קיבל תואר בוגר אוניברסיטה במדעים ב-1975 ותואר מוסמך אוניברסיטה שנתיים אחר כך.
כאשר גמר את לימודיו בקולג', עבד ניומרק בחברת IBM לתקופה של 17 שנים כמתכנת, ונאלץ לעבור לגור בפלורידה ולאחר מכן בדטרויט.
בשנת 1993 עבר לסן פרנסיסקו, שם הכיר לראשונה את עולם האינטרנט.
בשנת 1995 הקים את אתר האינטרנט "קרייגסליסט" כאתר ללא מטרות רווח אשר שלח לרשימת תפוצה מצומצמת של כתובות דואר אלקטרוני מודעות בנושא אירועים מקומיים באזור מפרץ סן פרנסיסקו בלבד.
בהדרגה האתר הפך ללוח מודעות מקוון מקיף ובעל מדורים למציאת עבודה קבועה או זמנית, דירות ובתים להשכרה וקנייה, היכרויות, מוצרים למכירה, אירועים ושירותים קהילתיים והפצת קורות חיים.
עם השנים האתר הפך לאחד מאתרי לוחות המודעות המקוונים הפופולריים ביותר במרשתת, כאשר הוא פעיל במעל ל-700 ערים ב-70 מדינות.
אחד המאפיינים שגרמו להצלחה האדירה של האתר הייתה העובדה שפרסום המודעות באתר לא כרוכה בתשלום.
ניומרק עצמו עבד שנים רבות באתר שהקים, והתמקד במיוחד בסוגיות הקשורות לדואר זבל ותרגילי עוקץ למיניהם.
ניומרק תרם לקמפיין הבחירות לנשיאות של המועמדים הדמוקרטים ג'ון קרי.
ניומרק הוא תומך גדול בעיקרון שימור האינטרנט כמקום חופשי וחינמי, וב-2006 תרם 10,000 דולר לארגון ללא כוונת רווח בעל דעות ומטרות דומות בנושא.
מגזין פורבס הציג אותו ברשימתם בשנת 2010, שם צוין שהונו מוערך בכ-400 מיליון דולר.
עם זאת, כשנשאל על כך ב-2017, אמר שהדיווח על סכום זה הוא "כוזב", ובראיון אחר הוסיף שבחר בכוונה במודל עסקי שמניב מינימום רווח - למרות שיכל לבחור אחרת - ושהוא מרוצה מהתוצאות וכיום מסוגל לתרום לארגונים שהוא מאמין בהם.
בין פעולותיו של ניומרק, הוא שימש בעברו כחבר בוועדה היועצת של קרן ויקימדיה, והיה במועצת המנהלים של קרן החזית האלקטרונית.
אנתוני הנדרסון , ידוע גם כקרייזי בון (Krayzie Bone), כקרייזי ג'קסון (Krayzie Jackson), כKrayJack Ya Boss, או כLeathaFace, הוא ראפר, מפיק מוזיקלי ויזם אמריקאי.
הוא גם ידוע כבעל חברת התקליטים The Life Entertainment.
האלבום הוכתר כאלבום פלטינה על ידי איגוד תעשיית ההקלטות האמריקאי (RIAA).
ב-2001 קרייזי בון הוציא את אלבומו השני, Thug on da Line.
האלבום לא זכה להצלחה של האלבום הקודם שלו ובוקר על ידי מעריצי הארדקור, בכך שהוא כלל בעיקר אירוחים של חברי ההרכב Thugline.
אולם הוא זכה לביקורות טובות מצד המבקרים והוכתר כאלבום זהב.
אמזון הכתירה את האלבום כאלבום הכי הטוב של שנת 2001.
ב-2006 קרייזי בון התארח בשיר "'Ridin" של הראפר קמיליונר.
"'Ridin" זכה בתואר "ביצוע הראפ הטוב ביותר על ידי צמד או הרכב" בטקס פרסי גראמי השנתי.
השיר הועמד לתואר שיר הראפ הכי הטוב.
השיר הגיע למקום הראשון במצעד בילבורד הוט 100 והגיע למקום ה2 במצעד הסינגלים הבריטי.
השיר הגיע למקום ה3 במצעד "100 השירים הכי הטובים של 2006" של המגזין רולינג סטון ולמקום ה91 במצעד "100 שירי ההיפ הופ הכי הגדולים" של VH1. השיר זכה בתואר הרינגטון הכי נמכר ב-2006, כאשר נמכרו יותר מ-3.2 מיליון רינגטונים של השיר.
הקליפ של השיר זכה בתואר "קליפ הכי הטוב" של MTV.
שנה שם השיר מקום במצעד אלבום U.S.
שנהשם היצירהקטגוריהתוצאה1997 "Tha Crossroads" ביצוע הראפ הטוב ביותר על ידי צמד או הרכב2007"'Ridin"ביצוע הראפ הטוב ביותר על ידי צמד או הרכב
קרייג ת'יאודור נלסון הוא שחקן אמריקאי.
נלסון זכה בפרס אמי והיה מועמד לארבעה פרסי גלובוס הזהב על תפקידו בתור מאמן הפוטבול היידן פוקס בקומדיית המצבים "המאמן" .
כיכב בסדרת הטלוויזיה "הורים במשרה מלאה" .
נלסון נולד בעיר ספוקיין שבוושינגטון.
בנם של ורה מרגרט, רקדנית ואיש העסקים ארמנד גילברט נלסון.
נלסון נשר מלימודיו באוניברסיטת מרכז וושינגטון אך סיים את לימודיו האקדמיים עם תואר בדרמה במסגרת לימודיו אוניברסיטת אריזונה.
נלסון החל את הקריירה שלו כקומיקאי בהרכב "The Groundlings".
ביחד עם הקולנוען ההוליוודי בארי לוינסון והתסריטאי רודי דה לוקה הקים נלסון הרכב קומי והופיע עמו רבות במועדון "The Comedy Store" הפופולרי שבלוס אנג'לס.
את קריירת המשחק החל כשחקן קולנוע, הוא התגלה לראשונה בשנת 1980 בקומדיה של סידני פואטייה "שגעון על תנאי" בתפקיד הסוהר וילסון.
נלסון הוכר כבעל יכולות קומיות בתחילת דרכו, אך בשנות ה-80 הוא הוכיח את יכולות המשחק שלו גם בז'אנרים אחרים.
הוא שיחק במותחן הקלאסי "פולטרגייסט" בהפקת סטיבן ספילברג בתפקיד הראשי של סטיבן אב משפחת פרלינג, אותו גילם גם בסרט ההמשך "פולטרגייסט 2".
הוא הופיע בדרמות "דמעות של שתיקה" של רולנד ג'ופה בתפקיד הנספח הצבאי, "סילקווד" של מייק ניקולס בתפקיד עובד המפעל וינסטון ו"כל הצעדים הנכונים" בתפקיד ניקרסון מאמנו של שחקן הפוטבול סטפן דג'ורג'ביץ' (טום קרוז).
השתתף גם כן במותחן "תעלומת אומגה", סרטו האחרון של סם פקינפה ובסרט הפעולה "אקשן ג'קסון" בתפקיד איש העסקים פיטר דלפליין.
למרב הסופרלטיבים בקריירה שלו זכה בזכות משחקו הקומי בסיטקום "המאמן" של רשת ABC.
נלסון גילם במשך כעשור את מאמן הפוטבול היידן פוקס, זכה בפרס אמי לשחקן הראשי הטוב ביותר בסדרה קומית והועמד לארבעה פרסי גלובוס זהב.
במהלך שנות ה-90 השתתף במספר סרטים: בקומדיה של רוג'ר ספוטיסווד "טרנר והוץ'" בתור מפקד המשטרה הווארד הייד, בדרמה של רוב ריינר "פסק דין" בתפקיד אד פיטרס ובמותחן "מלכודת לפרקליט" של טיילור הקפורד בתפקיד איל ההון אלכסנדר קאלן אותו מייצג הפרקליט קווין לומקס (קיאנו ריבס).
נלסון גילם גם את העיתונאי היהודי אמריקאי וולטר וינצ'ל בהפקת ה-HBO המוערכת "סיפורה של ג'וזפין בייקר".
בשנת 2000 השתתף בהפקת הטלוויזיה "תמונות מלוכלכות" המצליחה בתור השריף סיימון לייס ובמותחן הקולנועי "מועדון הגולגולות" בתפקיד השופט ליטן אביו של חבר הכנופיה הצעיר קאלב מדקרייק (פול ווקר) .
מאותה שנה הוביל גם את צוות שחקני הסדרה הפוליטית "המחוז" במשך כארבע עונות.
בשנת 2004 דיבב בסרט האנימציה שובר הקופות וזוכה שני פרסי האוסקר "משפחת סופר-על" את הדמות הראשית - "מר סופר-על".
ב-2005 זכה נלסון לביקורות אוהדות כל הופעתו בדרמה הקומית הקולנועית "עד שהמשפחה תפריד בינינו" בתור הפרופסור קלי סטון.
ב-2007 השתתף בהפקה הקומית של בן סטילר "להבי התהילה" בתפקיד מאמן הריקוד רוברט.
ב-2009 שיחק בקומדיה "ההצעה" בתפקיד ג'ו אביו של אנדרו פקסטון (ראיין ריינולדס).
בשנת 2010 הופיע בסרט "קומפני מן" והחל לשחק בסדרת הדרמה "הורים במשרה מלאה" בתפקיד זיק ברוורמן, אבי המשפחה המורחבת, תפקיד אותו מילא נלסון במשך שש עונות.
ב-2015 השתתף בקומדיה "נראה אותך אסיר" בהפקת ויל פרל בתפקיד מרטין אביה של אליסה בארו (אליסון ברי) והבוס של ג'יימס קינג.
לנלסון שלושה ילדים: טיפאני, הסופר כריס נלסון והתסריטאי נוח נלסון מנישואיו הראשונים לרובין מקארתי.
אשתו השנייה היא השחקנית לשעבר דוריה קוק נלסון.
שובו של הרוזן יורגה (1971)
עד שהמשפחה תפריד בינינו (2005)
הנישואים הראשונים של ג'ורג'י ומנדי (2024–2025)
קרייגבון הוא יישוב במחוז ארמה שבצפון אירלנד.
זהו יישוב מתוכנן שבנייתו החלה ב-1965 והוא קרוי על שמו של ראש ממשלת צפון אירלנד הראשון, ג'יימס קרייג.
הכוונה הייתה שהיישוב יהווה את ליבה של עיר בדגם אנכי שיכלול את הערים לורגן ופורטדאון, אך תוכנית זו נכשלה ברובה ופחות ממחצית העבודות המתוכננות הושלמו.
כיום מקובל השם קרייגבון לציון השטח העירוני שבין שתי הערים הללו.
היישוב בנוי בין שני אגמים מלאכותיים והוא כולל אזור מגורים גדול (בראונלאו), אזור מגורים קטן יותר (מנדוויל) ואת מרכז היישוב (הייפילד) שכולל מרכז קניות, בית משפט ואת מטה המועצה המקומית.
לעיתים נקרא היישוב בשם "האזור האורבני של קרייגבון" (Craigavon Urban Area) הכולל את קרייגבון, לורגאן, פרוטדאון, וורינגסטאון ובלירי ושאוכלוסייתו מונה כ-65,000 תושבים.
קרייגבון תוכננה להיות "עיר חדשה" בצפון אירלנד כדוגמת העיר מילטון קינס שבבריטניה.
על פי היוזמה המקורית היא הייתה אמורה להיות עיר בדגם אנכי שתיצור רצף אורבני בין לורגן לבין פורטדאון.
השיקול שעמד במרכז ההחלטה לבנות את היישוב החדש היה מבוסס על תחזיות לגידול באוכלוסייה בעשורים הבאים שיצריך בנייה רחבה למגורים.
מיזמים דומים שבוצעו בבריטניה הושלמו בהצלחה ובאופן מסוים הייתה היוזמה להקמת קרייגבון סמל להפיכתה של צפון אירלנד לארץ מודרנית ולחלק בלתי נפרד מבריטניה.
מספר נימוקים היו להתאמתו של האתר שהוצע לבנייתו של היישוב, כולל קיומם של מרכזי האוכלוסייה שכבר היו באזור, הבסיס התעשייתי, הקרבה לבלפסט והאמונה שקרייגבון תהווה שטח להמשך פיתוחה של בלפסט.
התקווה הייתה שהיישוב החדש ימשוך את תושבי בלפסט בשל אופיו הפרברי ושמשיכה דומה תתקיים גם במגזר העסקי של בלפסט.
לחלק מהמשפחות שעברו לקרייגבון הוצעו תמריצים כספיים.
כביש M1 נסלל כדי לקשר את העיר החדשה עם בלפסט והיו גם תוכניות להחליף את תחנות הרכבת של לורגן ושל פורטדאון עם תחנה גדולה חדשה בקרייגבון.
בית החולים האזורי של קרייגבון נבנה כדי להחליף את בתי החולים הקטנים ביישובים שבסביבה.
ביקורות שנמתחו על המיזם ציינו שדרי תתאים יותר ושמחוז ארמה נבחר כדי לשמר את הרוב הפרוטסטנטי באזורים שממזרח לנהר באן.
עיצובה של תוכנית העיר הייתה חדורה ברוח התקופה.
המתכננים הפרידו בין תנועת כלי הרכב לבין תנועת הולכי הרגל ורוכבי האופניים בכל מקום בו הדבר התאפשר ויצרו רשת של נתיבים שיאפשרו לתושבי העיר לחצות אותה מבלי להיתקל בתנועת רכבים.
רשת הכבישים עשתה שימוש במעגלי תנועה במקום ברמזורים ובכך התאפשר למתכנני העיר להוסיף בקלות נתיבי תנועה במידת הצורך.
תשתיות החשמל והתקשורת היו תת-קרקעיות ורשת תאורת הרחובות הייתה אחידה בכל רחבי העיר.
מתכנני העיר קיבצו את אזורי המגורים סביב ל"מרכזים כפריים" ובסמיכות להם הקימו מרכזי קניות, מתקני פנאי, סניפי דואר, בתי ספר יסודיים, בתי מרקחת, מרכזים קהילתיים ומתקנים אזרחיים נוספים.
נוצרה הפרדה מוחלטת בין שטחים תעשייתיים לבין שטחים לשימושים אחרים.
בטיחות עמדה בראש מעיניהם של המתכננים.
קרייגבון תוכננה להיות עיר ידידותית לילדים וכל רחבי אזורי המגורים פוזרו מגרשי משחקים קטנים.
הושם דגש על יצירת מרחבים ירוקים במתחמי המגורים ועל שבילים בטוחים לרכיבה על אופניים.
הוקמו מתקנים אזרחיים נוספים כמו מרכזי פנאי, ספריות, מרכז קניות, מרכז אזרחי, פארק גדול עם אגמים מלאכותיים, מגרשי משחקים, גן חיות, גנים ציבוריים ואתר סקי מלאכותי.
הבעיות החלו לצוץ כאשר התברר שבנייה בהיקפים נרחבים בוצעה תוך שימוש בחומרים ובטכניקות שלא נבחנו באופן מלא וכתוצאה מכך הבידוד מפני פגעי מזג האוויר והרעש ועמידות המבנים היו לקויים.
המעסיק הגדול ביותר ביישוב, Goodyear Tire and Rubber Company, הפעיל מפעל גדול לרצועות לרכבים באזור התעשייה של סילברווד ובאותה עת הוא היה המפעל הגדול מסוגו בכל אירופה.
המפעל לא הצליח להפיק רווחים על בסיס קבוע ונאלץ לסגור את שעריו.
כמו כן התברר שתחזיות הגידול באוכלוסיית צפון אירלנד, שהיוו את הבסיס למיזם, היו בלתי מדויקות וכתוצאה מכך תוכניות הפיתוח היו מיותרות.
מצב עניינים זה השתלב עם הסכסוך בצפון אירלנד ("הצרות") שהתפרץ בסוף שנות השישים, שכתוצאה ממנו יבש זרם ההשקעות בצפון אירלנד וההגירה השלילית גדלה.
כתוצאה מכך, כ-50% מהיקף התוכניות לבנייתה של קרייגבון לא יצאו לעולם לפועל ואת מה שכן נבנה, היה צורך להרוס לאחר שהמבנים נותרו ריקים ונטושים.
היה זה מחזה שכיח לנהוג דרך קרייגבון בראשית שנות השמונים ולראות מיזמי בנייה למגורים נטושים.
האזור שתוכנן להיות מרכז העיר, פחות או יותר במחצית הדרך בין לורגן ופורטדאון, כלל במשך רוב התקופה את הרשות המקומית, את בניין בית המשפט ואת מרכז הקניות המוקף בשטחים ירוקים.
שטח זה הפך להיות למקור ללעג, למרות שבשנים האחרונות נבנו אזורי מגורים סביב למרכז הקניות בעוד שהשטחים במזרח משמשים כאזור פארקים.
הביקורת שנמתחה על שיטת התכנון העירוני על פיה לכל סוג שימוש בקרקע הוקצה אזור נפרד (Single-use zoning), עשתה שימוש בקרייגבון כדוגמה לעיר שבה נעשה שימוש בשיטה זו באופן אינטנסיבי.
זהותה של קרייגבון כעיר חדשה לא תפסה תאוצה באופן משמעותי.
השם קרייגבון משמש כיום את המקומיים כדי לתאר את רצועת אזור המגורים שבין לורגן ופורטדאון ושמותיהם של שתי הערים הוותיקות הללו ממשיכים להיות שגורים בעקשנות על פיהם של התושבים וכך גם זהותן.
רבים מתושבי לורגן וחלק מתושבי פורטדאון מסרבים להיות מזוהים עם העיר החדשה של קרייגבון.
מצבה הכלכלי של לורגן הושפע לרעה מהתפתחותה של קרייגבון למרות שפורטדאון שגשגה באופן משמעותי כתוצאה מיחסי הגומלין שלה עם העיר החדשה.
יחד עם זאת, לאחר שנים רבות של התפתחות, והשוואת מחירי הדיור בקרייגבון ביחס לאלו של בלפסט, צוברת כעת ההתפתחות של העיר תאוצה.
רבים משכונות המגורים הישנות נהרסו, ובכך השתפר הצביון הכללי של האזור.
יוזמות הקמתן של שכונות חדשות גרמו למעבר של תושבים רבים לאזור והרחבתו של מרכז הקניות של קרייגבון (כיום Rushmere Shopping Centre), הפכו אותו ליעד מועדף לקניות.
המרחב האורבני של קרייגבון, במיוחד לורגן ופורטדאון, סבלו במהלך הסכסוך בצפון אירלנד כמו שאר האזורים בצפון אירלנד, למרות שבמרכז קרייגבון לא היו היקפים גדולים של אלימות.
קרייג קמרון מלו הוא ביולוג אמריקאי, פרופסור לרפואה מולקולרית בבית הספר לרפואה של אוניברסיטת מסצ'וסטס, מנהל שותף במכון לריפוי ב-RNA (RTI), וחוקר במכון הרפואי הווארד יוז משנת 2000. מלו זכה יחד עם אנדרו פייר בפרס נובל לפיזיולוגיה או לרפואה בשנת 2006 על גילוי תופעה הנקראת הפרעת רנ"א (RNAi).
קרייג מלו הוא בנם השלישי של ג'יימס וסאלי מלו.
אביו הוא פלאונטולוג ואמו היא אמנית שנפגשו באוניברסיטת בראון.
מלו נולד בניו הייבן, קונטיקט שבארצות הברית.
בשנת 1962 משפחתו עברה לפולס צ'רץ' בצפון וירג'יניה בשל אילוצי המקצוע של אביו שהצריכו קרבה לסקר הגאולוגי של ארצות הברית.
אחד מזיכרונותיו החביבים והמוקדמים של מלו היו טיולים שערכה משפחתו להרי בלו רידג' בווירג'יניה שם היו חוקרים מאובנים, מטיילים, ומשוחחים סביב מדורה.
מלו למד בחינוך כקתולי, התכנים שאליהם נחשף בבית הספר היסודי בלימודי הדת (שניתנו כעובדות ללא הסברים) מול הדיונים המדעיים סביב שולחן ארוחת הערב בביתו, בנוגע לאבולוציה והתפתחות כדור הארץ יצרו ניגוד שהגביר את עניינו במדע כדרך לדעת את העולם.
מגיל צעיר ידע מלו ללא ספק שיהיה מדען כשיגדל.
מלו המשיך את לימודיו בבית הספר תיכון פיירפקס.
מלו שלא היה תלמיד טוב במיוחד הפך בכיתה ז' לתלמיד מצטיין בעקבות עניינו הרב במדע .
בשנת 1978 קרא מלו מאמר שעורר בו עניין רב.
המאמר פורסם בוושינגטון פוסט ועסק בנושא ביולוגיה מולקולרית, בו תואר הרעיון של הבנת המחלה ברמה הגנטית וריפויה בעזרת תרופות מולקולריות.
מלו סיים תואר ראשון בביוכימיה וביולוגיה מולקולרית באוניברסיטת בראון בשנת 1982.
בשנים 1982–1984 כתב את הדוקטורט שלו באוניברסיטת קולורדו והמשיך לחקור באוניברסיטת הרווארד עד 1990. בשנים 1990–1994 מלו ערך מחקר פוסט דוקטורט במרכז לחקר הסרטן פרד הצ'ינסון בסיאטל שבוושינגטון, והצטרף למעבדה של ג'יימס פרייס.
בשנת 1995 מלו הצטרף לסגל אוניברסיטת בית הספר לרפואה של מסצ'וסטס
מלו ושותפו אנדרו פייר גילו תופעה המכונה הפרעת רנ"א (RNA interference- RNAi) המתרחשת בצמחים ובחיות.
בתופעה זו חומצות ה-RNA, שתפקידן הוא להעביר מידע לייצור חלבונים מה-DNA לריבוזומים, מפורקות על ידי התא ותרגומם לחלבונים נמנע, וכך מושתקים גנים שונים בצורה טבעית עד אז, ביולוגים ידעו שתהליך השתקת גנים קורה ביצורים חיים אך לא ידעו את הגורם והתהליכים המתרחשים בתא כתוצאה מכך.
תגליתם פורסמה לראשונה בשנת 1998 בכתב העת המדעי Nature ונקראת "מנגנונים בסיסיים לשליטה בזרימת המידע הגנטי".
המחקר בוצע בתולעת העגולה Caenorhabditis elegans ובו מפורט תהליך פירוק חומצות ה-RNA.
הזכייה בפרס הפתיעה את מלו לגמרי והוא מספר:
פריצת דרך זו סיפקה את היכולת לביצוע ניסויים שיטתיים לאיתור תפקוד כל הגנים בבני האדם, ובנטרול נגיפים ומוטציות גנטיות שונות.
מלו נישא למרגרט הונטר, שעבדה כשפית, ובשנת 1992 נולדה בתם מליסה.
בשל עיסוקם הרב בעבודה לא נותר להם זמן משפחתי, ולכן בשנת 1994 הם התגרשו עם מעברם מסיאטל למסצ'וסטס.
בשנת 1998 מלו הכיר את אדית, שעבדה כאחות, והם התחתנו.
מלו נהיה אביהם החורג של שני ילדיה של אדית, דייוויד ושרה ובשנת 2000 נולדה בתם המשותפת, ויקטוריה.
קרייג מלו זכה בפרסים ואותות הכבוד הבאים:
2003- פרס בביולוגיה מולקולרית של האקדמיה הלאומית למדעים (יחד עם אנדרו פייר)
2003- פרס ויילי במדעים ביו-רפואיים מאוניברסיטת רוקפלר (יחד עם אנדרו פייר, תומאס טוסצ'ל, ודייוויד באוולקומב)
2005- פרס הקרן הבינלאומית ע"ש גיירדנר קנדה (יחד עם אנדרו פייר)
2005- פרס מסרי (יחד עם אנדרו פייר ודייוויד באוולקומב)
2006- פרס נובל לפיזיולוגיה או לרפואה (יחד עם אנדרו פייר)
קרייג גורדון הוא כדורגלן סקוטי, המשחק בעמדת השוער בקבוצת הארט אוף מידלות'יאן ובנבחרת סקוטלנד.
גורדון התחיל את הקריירה שלו בשנת 1999, כששיחק במחלקת הנוער של הארט אוף מידלות'יאן.
בחודש ספטמבר 2001, הושאל לקבוצת קאודנבית' (Cowdenbeath) מהליגה השלישית על מנת לצבור ניסיון וזמן משחק.
בסוף שנת 2002, חזר לשחק בהארט אוף מידלות'יאן ובשנת 2003, ערך את הופעת הבכורה האירופית שלו במשחק נגד בורדו.
בעונת 2005/2006, זכה עם קבוצת הארט אוף מידלות'יאן בגביע הסקוטי לאחר שעצר פנדל במשחק נגד גרטנה (Gretna) וסייע לקבוצתו לנצח במשחק.
בעונת 2007/2008, חתם בקבוצת סנדרלנד לאחר שרכשה את כרטיס השחקן שלו תמורת כ-9 מיליון פאונד.
בעונת 2014/2015, חתם בקבוצת סלטיק שבחרה להחתים אותו למרות שלא שיחק שנתיים באף מסגרת רשמית.
בעונת 2020/2021, חתם בקבוצת הארט אוף מידלות'יאן.
בשנת 2004, ערך את הופעת הבכורה שלו בנבחרת סקוטלנד, במשחק מול טרינידד וטובגו.
קרייג פרקינסון הוא שחקן אנגלי.
הוא מוכר בעיקר מהופעתו בדרמות טלוויזיה בריטיות, בהן בתפקיד שון בסדרה "עברייני על" של ערוץ E4, התאומים ג'ימי וג'וני קריי בסדרת הטלוויזיה "וייטצ'אפל" של ITV, ובתפקיד מפקח בילוש מתיו "דוט" קוטן בסדרה "שחיתות" של ערוץ BBC Two.
עוד הופיע פרקינסון במספר סרטים עצמאיים כגון "קונטרול", "Soulboy", "The Unloved" וב"ארבעה אריות".
פרקינסון נולד וגדל בעיר בלקפול שבמחוז לנקשייר.
הוא התחיל לשחק בגיל צעיר בהצגות בבית הספר.
הוא למד בקולג' בלקפול ופיילד ואחר כך עבר ללונדון ונרשם לבית הספר למשחק "Mountview Academy of Theatre Arts".
בתחילת הקריירה שיחק פרקינסון בתפקידים קטנים בסדרות טלוויזיה כגון "דיאל ופסקו", "The Bill" ו"הולבי סיטי".
הופעת הבכורה שלו בקולנוע היה בסרט "קונטרול", סרט ביוגרפי על סולן להקת ג'וי דיוויז'ן, איאן קרטיס, בו גילם את דמותו של טוני וילסון.
ב-2008 כיכב פרקינסון בסרט הבריטי העצמאי "The Taxidermist" בתפקיד המפחלץ.
הסרט זכה בפרסים אחדים בהם סרט הלייב אקשן הטוב ביותר בפסטיבל הסרטים הבינלאומי של פאלם ספרינגס, ובפרס הסרט הקצר הטוב ביותר בפסטיבל הבינלאומי לסרטי האימה ברוד איילנד.
ב-2009 שיחק פרקינסון בתפקיד שרת מתעלל בשם בן בדרמה הטלוויזיונית "The Unloved", סרט הבכורה בבימויה של סמנתה מורטון.
פרקינסון כיכב לצדה של מורטון בסרט "קונטרול".
עוד השתתפו בסרט "The Unloved" לורן סושה, ששיחקה לצדו בסדרה "עברייני על", וכן אשתו השחקנית סוזן לינץ'.
ב-2010 שיחק פרקינסון בתפקיד כפול בדמות התאומים ג'ימי וג'וני קריי בסדרת הטלוויזיה של ITV "וייטצ'אפל".
התפקיד כלל סצנת אגרוף, וכהכנה לקח שיעורי אגרוף ועשה דיאטה ללא פחמימות.
באותה שנה שיחק פרקינסון בתפקיד אלן בסרט "SoulBoy" ובתפקיד קוביט בסרט "ברייטון רוק".
לקראת סוף 2010 החל לגלם את קצין המבחן שון בסדרה "עברייני על" של ערוץ E4. הוא המשיך להופיע בתפקיד זה גם בשנת 2011.
ב-2011 כיכב פרקינסון בסרט הקולנוע העצמאי "Ghosted" בדמות האסיר הפסיכוטי והאלים קליי.
עוד השתתפו בסרט ג'ון לינץ', גיסו של פרקינסון, ומרטין קומפסטון, ששיחק לצדו בסרט "SoulBoy".
עוד באותה שנה גילם פרקינסון את טומי פלין בסיטקום "In with the Flynns" של ה-BBC.
על אף שהסדרה קיבלה ביקורות מעורבות, הופעתו של פרקינסון צוינה לטובה.
דייוויד בוצ'ר מ"רדיו טיימס" תיאר אותו כ"כוכב התוכנית" והארי המבורג מ-"On the Box's" כתב שהוא "הדמות הבולטת בסדרה".
ב-2011 הופיע פרקינסון בדמות סמל בילוש מאט "דוט" קוטן בעונה הראשונה של סדרת הפשע "שחיתות" של ערוץ "BBC Two", שוב לצדו של מרטין קומפסטון.
ב-2012 שיחק פרקינסון בתפקיד הכומר הוראס במיני-סדרה של ה-BBC "הסוד של קריקלי הול", עיבוד לרומן באותו שם מאת הסופר הבריטי ג'יימס הרברט.
גם בסרט זה השתתפה אשתו סוזן לינץ'.
עוד כיכב פרקינסון בווידאו קליפ לשיר "Two Fingers" של ג'ייק באג.
ב-2013 כיכב פרקינסון בסדרת הדרמה קומית "Great Night Out" בתפקיד גלין.
עוד שיחק בדמות צ'ארלס קורט בדרמה "The Mill" של ערוץ 4.
פרקינסון חזר לגלם את הדמות של מתיו "דוט" קוטן, שקודם לדרגת מפקח בילוש, בעונה השנייה של הסדרה "שחיתות" בשנת 2013. בעונה זו הועברה הדמות מהיחידה להגנת עדים ליחידה במלחמה בשחיתות.
הוא השתתף גם בעונה השלישית של הסדרה ששידוריה החלו במרץ 2016.
פרקינסון נשוי לשחקנית האירית סוזן לינץ', ולבני הזוג יש בן אחד.
השניים הופיעו יחד ב-2009 בסרט הטלוויזיה "The Unloved", וב-2012 במיני-סדרה "הסוד של קריקלי הול".
השחקן ג'ון לינץ' הוא גיסו.
קרייג הריסון הוא קורפורל במילואים של רגימנט הכחולים והמלכותיים של צבא בריטניה, אשר התפרסם כאשר קבע את שיא מרחק הצליפה הגדול ביותר בקרב כאשר ירה במחבלים של הטליבאן ממרחק של 2,475 מטרים.
שיא זה נבדק ואומת על ידי ספר השיאים של גינס.
הריסון ידוע בעיקר בשל פועלו באפגניסטן, אם כי לקח חלק גם בקרבות בעיראק ובבלקן.
הפעם הראשונה בה הריסון ירה ברובה צלפים הייתה במחנה אימונים בספליט, קרואטיה, הרובה היה מדגם דרגונוב שמיוצר ברוסיה.
בספרו האוטוביוגרפי תיאר הריסון את הרובה כקלצ'ניקוב "מוארך" וכן שלאחר שפגע בעץ בעזרת הרובה התבקע זה באמצעו.
בנובמבר 2009 פגע הריסון ביריה אחת בשני מקלענים של ארגון הטליבאן בעיר מוסה קאלה שבאפגניסטן ממרחק של 2,474 מטרים, הירי הושג באמצעות רובה צלפים בריטי מדגם L115A3 (הדגם של צבא בריטניה של רובה האקורסי אינטרנשיונל ארקטיק וורפר מגנום (AWM)).
בריאיון לרשת BBC, סיפר הריסון כי נזקק לתשע יריות איכון בטרם ירה את הקליע הקטלני.
לאחר מכן ירה ירייה מדויקת לעבר המטרה ופגע ב"מכה אחת" בשני המקלענים.
המחבל הראשון נורה בבטנו והשני נורה מצד הגוף.
מאוחר יותר באותו היום, חג מסוק אפאצ'י מעל נקודת הפגיעה במחבלים ובעזרת מכשירי לייזר נקבע מרחק הצליפה במדויק, וכך הושג האישור שמדובר בצליפה המרוחקת ביותר בהיסטוריה.
הריסון הוסיף וסיפר שבעת הירי התנאים היו אידיאליים לצליפה מושלמת: רוח אפסית, מזג אוויר נעים וראות מרבית.
אביו ואימו של הריסון היו מאלפי כלבים בשירות משטרת חיל האוויר המלכותי.
הם נפרדו כאשר היה צעיר מאוד, והוא השני מבין שני בנים.
בגיל 16 הצטרף לאקדמיה הצבאית ובהמשך שירת ברגימנט הכחולים והמלכותיים.
הוא נשוי לטניה ולזוג בת אחת.
לאחר חזרתו מאפגניסטן בשנת 2009 למולדתו, הוא החל לפתח תסמינים של הפרעת דחק פוסט-טראומטית ושוחרר משירות צבאי בשנת 2014. בראיון שנערך עמו בנושא אמר:
משרד ההגנה הבריטי שילם להריסון 100,000 פאונד על כך שזהותו נחשפה והוא היה תחת איום אפשרי של חטיפה על ידי אנשי הטליבאן.
הלחץ שהופעל על הריסון גרם לו לעומס נפשי שהוביל לשחרורו מהצבא.
הריסון כתב ספר אוטוביוגרפי בשם "The Longest Kill" על חייו ועל הקריירה שלו כצלף צבאי.
קרייג רוברט שייקספיר היה כדורגלן ומאמן כדורגל אנגלי.
קרייג שייקספיר נולד וגדל בברמינגהאם שבאנגליה והחל את דרכו המקצועית בכדורגל בוולסל כשהוא משחק כקשר התקפי.
שייקספיר שבילה את רוב הקריירה שלו בוולסל דירג את השער שכבש בתיקו 2-2 של קבוצתו עם צ'לסי באוקטובר 1984 כשער היפה ביותר בקריירה שלו.
בשנת 1989, חתם שייקספיר בשפילד ונסדיי מהליגה הראשונה באנגליה (שנחשבה אז לשנייה בחשיבותה) תמורת 300 אלף אירו.
במדי שפילד שיחק שייקספיר במשך עונה אחת בה ערך 17 הופעות ליגה במהלכן לא כבש שער אחד ולאחר מכן חתם בווסט ברומיץ' אלביון.
במהרה הפך שייקספיר לשחקן הרכב קבוע במדי ווסט ברום והיה לבועט הפנדלים הקבוע של הקבוצה ששיחקה אז בליגה השלישית באנגליה.
בשנת 1993, עבר שייקספיר לגרימסבי טאון שם שיתף פעולה עם חברו מוולסל אלן באקלי כשלאחר מכן שיחק בסקאנת'רופ יונייטד, טלפורד יונייטד והדנספורד טאון שבמדיה פרש ממשחק פעיל.
בשנת 1999, לאחר פרישתו ממשחק פעיל הצטרף שייקספיר כמאמן לאקדמיית הכדורגל של וסט ברומיץ' אלביון בה שימש כמאמן במספר קבוצות עד שבשנת 2006 הפך למאמנה של קבוצת המילואים של המועדון.
בחודש אוקטובר עקב פיטורי מאמנים בווסט ברום הפך שייקספיר למאמנה הזמני של הקבוצה הבוגרת של ווסט ברום וניהל את המשחק נגד קריסטל פאלאס בו ניצחה הקבוצה 2-0. בחודש יוני 2008, עזב שייקספיר את ווסט ברום לטובת תפקיד עוזר המאמן בלסטר סיטי.
לאחר שנתיים כעוזר בלסטר סיטי עבר שייקספיר לתפקיד עוזר המאמן בהאל סיטי ולאחר עונה אחת חזר לתפקיד עוזר המאמן בלסטר סיטי שם שיתף פעולה עם קלאודיו ראניירי.
בעונת 2015–2016, תחת קלאודיו ראניירי זכתה לסטר סיטי באליפות הראשונה בתולדותיה שבשל משאביה הצנועים יחסית של לסטר בהשוואה לקבוצות הצמרת באנגליה, זכייה זו נחשבת למפתיעה ביותר מאז הקמת הפרמייר ליג.
ב-23 בפברואר 2017 עקב פיטוריו של קלאודיו ראניירי מהקבוצה מונה שייקספיר למאמנה הזמני של לסטר וניהל את משחקו הראשון בניצחון 3-1 על ליברפול.
ב-12 במרץ מונה שייקספיר לתפקיד המאמן הראשי בקבוצה עד לתום העונה.
ב-17 באוקטובר 2017 פוטר מתפקידו.
באוקטובר 2023 פורסם כי שייקספיר אובחן כחולה סרטן, בבוקר 1 באוגוסט 2024 הוא נפטר ממחלתו בגיל 60.
טימברלייק הוא קצין בדימוס בדרגת מייג'ור גנרל בחיל הנחתים של ארצות הברית.
טימברלייק, בנם של אלבון ומאודי, איבד את הוריו בגיל צעיר וגדל עם סבתו ודודתו.
יש לו שני אחים ואחות, המשרתת בחיל הנחתים של ארצות הברית בדרגת סמל ראשי.
במאי 1977 התגייס לחיל הנחתים והתקדם עד דרגת סמל ראשון.
הוא יצא לקורס קצינים וסיים תואר ראשון בקולג' מרי וושינגטון ב-1989.
שימש מפקד פלוגה רובאית, סגן מפקד פלוגה ומפקד פלוגה בגדוד השני של רגימנט הנחתים השישי.
שימש מפקד מחלקה ומפקד פלוגה בקורס קצינים של הנחתים.
פיקד על פלוגה ושימש קצין מבצעים בגדוד הראשון של יחידת המשלוח ה-15. שימש קצין מבצעים של רגימנט בדיוויזיית הנחתים הראשונה ומדריך בגדוד השלישי של רגימנט הנחתים ה-23. פיקד על גדוד הכשרות של הנחתים בבסיס פריס איילנד.
בנוסף שימש כראש מדור באגף כוח האדם והמילואים של הנחתים, קצין תכנון לאזור דרום-מזרח אסיה, ועוזר קצין תכנון בפיקוד האוקיינוס השקט.
בפברואר 2011 מונה למפקד חטיבת המשלוח השלישית של הנחתים וסגן מפקד כוח המשלוח השלישי של חיל הנחתים.
חודש לאחר כניסתו לתפקיד הוביל את החטיבה במאמצי הסיוע לנפגעי רעידת האדמה והצונמי בסנדאי, בספטמבר אותה שנה קודם לדרגת בריגדיר גנרל.
כיוני 2013 מונה לסגן מפקד אזור צפון של כוח הסיוע הביטחוני הבינלאומי באפגניסטן.
בתפקידו הבא שימש ראש מחלקת ניהול כוח אדם במטה החיל הנחתים וב-2015 קודם לדרגת מייג'ור גנרל.
בינואר 2017 מונה למפקד דיוויזיית הנחתים השלישית ושירת בתפקיד עד יוני 2018.
טימברלייק בוגר המכללה לפיקוד ומטה של הנחתים, מכללת המלחמה של הצי ובעל תואר שני מהאוניברסיטה לביטחון לאומי.
פולר הוא קצין בדימוס בדרגת אדמירל בצי ארצות הברית.
שירת כמפקד פיקוד דרום של ארצות הברית.
פולר נולד בפיירבורג שבפנסילבניה, בנם של הנרי ואודרי.
ב-1983 סיים תואר ראשון בהנדסת מכונות מהאקדמיה הימית של ארצות הברית והתגייס לצי ארצות הברית.
ב-1990 סיים תואר שני בבית הספר של הצי ללימודים מתקדמים.
פולר שירת כקצין מערכות חשמל וכור הנעה בסיירת הגרעינית "USS South Carolina", שימש קצין מבצעים במשחתת "USS Peterson", שירת בנושאת המטוסים "אנטרפרייז (CVN-65)" ושימש סגן מפקד המשחתת "USS John Hancock".
הוא פיקד על משחתת מסדרת ארלי ברק "USS Stethem", שבאפריל 2000 נשלחה לאזור המפרץ הפרסי והשתתפה באכיפת הסנקציות על עיראק.
בדצמבר 2004 מונה פולר למפקד סיירת הטילים המונחים "USS Shiloh" ושירת בתפקיד עד מרץ 2006. בתקופת פיקודו סייעה הסיירת לנפגעי הצונאמי באינדונזיה.
בהמשך שירותו פיקד על כוח התקיפה 3 בראשות נושאת המטוסים "ג'ון סטניס" והוביל אותו במהלך מלחמת עיראק ומבצע חירות מתמשכת באפגניסטן.
כמפקד הכוח היה נתון בחקירה של המפקח הכללי של הצי על הפרת כללי האתיקה בכך שקיבל שדרוג לחדרים בבית מלון, החקירה מצאה שאכן חרג מכללי ההתנהגות הנאותה אך מצאה כי לא ניצל השדרוג לטובתו האישית, אלא הציע את החדרים הנוספים שקיבל לפקודיו.
ב-2012 מונה לראש אגף מבצעים בפיקוד מרכז של ארצות הברית.
בתפקידי מטה נוספים שימש מפקד פיקוד הגיוס של הצי, מזכיר צבאי לסנטור טד קנדי ועוזרם של מפקד פיקוד האוקיינוס השקט של ארצות הברית ומפקד פיקוד מרכז, ג'ים מאטיס.
בתחילת 2017 מונה לעוזרו של מזכיר ההגנה מאטיס.
בנובמבר 2018 הועלה לדרגת אדמירל ומונה למפקד פיקוד דרום של ארצות הברית במקום קורט טיד.
קרייג קלי הוא שחקן ומדבב אנגלי.
הוא ידוע בעיקר מהופעותיו בתפקיד וינס טיילר בסדרה "קוויר בעיר" של ערוץ 4, ובדמות לוק סטרונג באופרת הסבון "קורוניישן סטריט".
קלי נולד בלית'ם סנט אנס שסמוך לבלקפול בלנקשייר.
אחיו הוא השחקן דין לנוקס קלי.
קלי מתעניין בקיקבוקס שבו יש לו חגורה שחורה.
הוא עוסק בתחום ספורט זה מאז 2009.
קלי עבר ללונדון ולמד בבית הספר למשחק "דרמה סנטר" מ-1989 עד 1992. הוא למד בשיטת המשחק של סטניסלבסקי יחד עם ג'ון סים וג'ו דאטין.
ב-1992 כשסיים את לימודיו שיחק קלי בתפקיד קטן בדמות הרולד ברייד בסרט "טיטניק".
ב-1996 הופיע בתפקיד מיור בסרט "כשיום שבת מגיע".
קלי מוכר בעיקר מהופעתו בתפקיד וינס טיילר בסדרה "קוויר בעיר" עליו זכה לשבחי הביקורת.
בין ל-1995 ל-1996 הופיע קלי בתפקיד דניאל פרימן בסדרה "חדר מיון".
הוא השתתף בווידאו קליפ "Rabbit in Your Headlights" בדמות נהג במרצדס-בנץ.
ב-1998 שיחק בתפקיד אייבל קורבולד בסדרה "Children of the New Forest" של ה-BBC.
עוד כיכב לצדה של אמנדה הולדן בסדרה "The Grimleys" של ITV בתפקיד מר טרבלקוק.
ב-2006 גילם קלי את אביה של אליסון מונדי (לזלי שארפ) בצעירותו בפרק בעונה השנייה של הסדרה "החיים שאחרי".
ב-2003 שיחק קלי בסרט בשידור אינטרנט "The Scream of the Shalka" מסדרת "דוקטור הו".
לאחר מכן כיכב בתפקיד אורח בפרק בעונה השלישית של הסדרה "להעיר את המתים", בו גילם קרוס-דרסר שמשתחרר מבית הסוהר אחרי ערעור על הרשעתו ברצח אביו.
בנובמבר 2008 החל קלי לשחק בתפקיד לוק סטרונג באופרת הסבון של ITV "קורוניישן סטריט".
הדמות שגילם הופיעה החל מ-20 בפברואר 2009 עד הפרק ששודר ב-19 באוקטובר 2009.
ב-25 באוגוסט 2009 פורסם שקלי ישתתף בעונה השביעית של התוכנית "Strictly Come Dancing" יחד עם פלביה קאקס.
קלי היה השמיני שהודח מהתחרות ב-7 בנובמבר 2009 בתוכנית שצולמה באולם הנשפים במגדל בלקפול.
קלי כיכב לצדו של אחיו בדרמה "Collision" של ערוץ ITV1, ששודרה במשך חמישה לילות רצופים בנובמבר 2009.
קלי גילם את כריסטיאן או'ניל בסרט "האמריקנים הצעירים" לצדו של הארווי קייטל (1993).
ב-1997 שיחק קלי בסרטו של ג'יימס קמרון "טיטניק" בתפקיד האלחוטן הרולד סידני ברייד.
הוא הופיע בסרט "ספייס וורלד" בתפקיד קטן בו הוא מדבר עם ג'רי (ג'ינג'ר ספייס).
ב-1999 שיחק בתפקיד פאלק, מפעיל רדאר בספינה, בסרט "מפקדת כנף".
קלי ואשתו קמילה התחתנו בפורמנטרה שבאיים הבלאריים באמצע 2009. בני הזוג חיים בקנזל גרין שבלונדון.
קרייג ליילי תומאס היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בשנים 1995–2007, מטעם המפלגה הרפובליקנית.
בסנאט נחשב תומאס מומחה לחקלאות ופיתוח כפרי.
הוא אייש תפקידי מפתח במספר סוכנויות ממשלתיות, כולל תקופת כהונה ארוכה כסגן נשיא לשכת פדרציית החקלאות האמריקאית בוויומינג (1974-1965).
ב-1984 הוא נבחר לבית הנבחרים של ויומינג, שם כיהן עד 1989.
ב-1989 התפטר דיק צ'ייני, נציגהּ היחיד של ויומינג בית הנבחרים של ארצות הברית, כדי להיכנס לתפקידו כמזכיר ההגנה.
תומאס זכה במועמדות הרפובליקנית לייצוג ויומינג בבית הנבחרים וזכה בבחירות המיוחדות שנערכו באפריל 1989. הוא נבחר מחדש ב-1990 וב-1992, וב-1994 התמודד לסנאט וזכה בקלות בבחירות.
הוא נבחר מחדש ב-2000 וב-2006, לאחר שהביס את המועמדים הדמוקרטיים בשתי מערכות הבחירות עם 70% מקולות הבוחרים.
תומאס נולד וגדל בעיר קודי שבצפון-מערב ויומינג, בערך 50 קילומטרים מזרחית לפארק הלאומי ילוסטון.
הוריו היו מורים בבתי הספר הציבוריים שהפעילו חוות נופש על שפת נהר הילוסטון במהלך הקיץ.
עיסוק המשפחה בתיירות ובמלונאות הביא מאוחר יותר את תומאס לרכוש בית מלון קטן בעיירה טורינגטון.
תומאס בוגר אוניברסיטת ויומינג בלאראמי עם תואר בגידול בעלי חיים.
לאחר מכן הוא שירת כקצין בחיל הנחתים של ארצות הברית בשנים 1955–1959 והשתחרר בדרגת קפטן.
הוא קיבל תואר במשפטים מאוניברסיטת לה-סאל שפעלה בשיקגו, אך לא מנה אותו באלמה מאטר בביוגרפיות הרשמיות שלו מאוחרות יותר.
בנוסף לעבודתו עם לשכת פדרציית החקלאות, הוא היה המנהל הכללי של מנהל החשמול הכפרי בוויומינג.
לאחר חמש שנות כהונה בבית הנבחרים של ויומינג, זכה תומאס בבחירות מיוחדות להחלפת דיק צ'ייני כנציגה היחיד של מדינת ויומינג בבית הנבחרים של ארצות הברית.
הוא נבחר מחדש למושב זה ב-1990 וב-1992. ב-1994 התמודד לראשונה אל הסנאט של ארצות הברית, ובבחירות גבר על המושל הדמוקרטי המכהן מייק סאליבן בפער של 20%.
הוא נבחר לכהונה שנייה ב-2000 עם רוב בן 74%, אחד הניצחונות עם הרוב הגדול ביותר בהיסטוריה של מדינת ויומינג.
בבחירות 2006 נבחר בפעם השלישית והאחרונה לסנאט.
במהלך כהונתו בסנאט, ישב תומאס בשולחן הממתקים.
כיו"ר ועדת המשנה לענייני הפארקים הלאומיים של ארצות הברית, ניסח תומאס חקיקה למתן מימון ורפורמות ניהוליות להגנת הפארקים הלאומיים של אמריקה במאה ה-21. זמן קצר טרם יום הבחירות לסנאט בנובמבר 2006 הובהל תומאס לבית החולים ואושפז תחילה בעקבות דלקת ריאות.
יומיים לאחר הבחירות ב-2006 הוכרזה כי לוקמיה אובחנה אצל תומאס.
הוא עבר באורח מידי טיפול כימותרפיה ולאחר מכן חזר לעבוד בחודש דצמבר, חודש מוקדם מהצפוי.
בראשית 2007 אמר תומאס שהוא מרגיש טוב יותר מזה זמן רב, אם כי שב לסיבוב השני של טיפולי כימותרפיה כעבור חודש.
ב-4 ביוני הכריעה אותו מחלת הלוקמיה והוא מת במרכז הרפואי הצבאי הלאומי וולטר ריד.
ג'ון קרייג ונטר הוא ביוטכנולוג, ביוכימאי, גנטיקאי ואיש עסקים אמריקאי.
ונטר נודע כמוביל קבוצת המחקר שפרסמה את הטיוטה הראשונה של גנום האדם, וכן את קבוצת המחקר שהצליחה להכניס באמצעות טרנספקציה כרומוזום סינתטי לתא.
ונטר ייסד מספר חברות, ובהן:Celera Genomics , Human Longevity , Synthetic Genomics וכן את המכון לחקר הגנום (TIGR) שהפך בהמשך למכון ג'יי.
קרייג ונטר (JCVI) , שם הוא מכהן כמנכ"ל.
המגזין טיים דירג את ונטר בין 100 המשפיעים ביותר בעולם בשנים 2007 ו-2008. בשנת 2010 המגזין הבריטי ניו סטייטסמן דירג אותו במקום ה-14 ברשימת 50 האנשים המשפיעים ביותר בעולם לאותה שנה.
ונטר נולד בסולט לייק סיטי, יוטה לאליזבת וג'ון ונטר.
בצעירותו הוא לא לקח את לימודיו ברצינות, והעדיף לשוט בסירות או לגלוש בים.
לפי האוטוביוגרפיה שלו, "A Life Decoded", נאמר עליו שהוא תלמיד ללא שום סקרנות, שהשיג ציונים נמוכים בתעודה של סוף כיתה ח'.
ונטר גויס לחיל הים האמריקאי על אף התנגדותו למלחמת וייטנאם.
במסגרת זו שירת במחלקת טיפול נמרץ בבית חולים שדה.
במהלך שהותו בווייטנאם ניסה להתאבד באמצעות שחיה לים הפתוח, אך שינה את דעתו לאחר שעבר מרחק של כקילומטר וחצי.
המפגש היומיומי עם פצועים והרוגים פיתח בו את הרצון ללמוד רפואה, אך לבסוף למד מחקר רפואי.
ונטר החל את לימודיו האקדמיים במכללה קהילתית בסן מתאו, קליפורניה, ולאחר מכן עבר ללמוד באוניברסיטת קליפורניה בסן דייגו, שם השלים תואר ראשון בביוכימיה בשנת 1972 ותואר שלישי בפיזיולוגיה ובפרמקולוגיה ב-1975.
ונטר עבד מספר שנים כפרופסור באוניברסיטת באפלו בניו יורק, ובשנת 1984 הצטרף ל-NIH - המכונים הלאומיים לבריאות של ארצות הברית.
מחלוקת רישום פטנטים על EST
במסגרת עבודתו ב-NIH, ונטר למד כיצד לזהות מולקולת רנ"א שליח והחל לחקור את תפקודם במוח האנושי.
מכיוון שמולקולות הרנ"א שליח אינן יציבות, החוקרים הופכים אותם למולקולות cDNA יציבות - אך קצרות יותר מאשר הרצף המקורי.
ונטר והמכונים הלאומיים לבריאות השתמשו ברצפי EST אשר התגלו על ידי אחרים והגישו בקשה לרישום פטנט על רצפי EST אשר זוהו במוח האדם.
כאשר ונטר הציג את האסטרטגיה הזאת בפני שימוע בקונגרס, גלי מחאה רבים נשמעו, ובעקבות המחאה הציבורית ה-NIH משכו את בקשתם לרישום הפטנט.
ונטר היה להוט אחר הכוח הטמון בגנומיקה ועל האפשרות שתחום זה ישנה את פני הרפואה.
הוא האמין ששיטת ריצוף שוטגאן לריצוף ה-DNA היא הדרך המהירה והיעילה ביותר כדי לפענח את רצף הגנום של האדם.
עם זאת, לגישה זו לא היו שותפים אנשי פרויקט גנום האדם, מכיוון שחוקרים אחרים המעורבים בפרויקט סברו ששיטה זו אינה מדויקת מספיק לגנום כה מורכב, ובנוסף שיטה זו אינה משתלמת מבחינה לוגיסטית וכלכלית.
על רקע המחלוקת פרש ונטר מהפרויקט בשנת 1998. ונטר ראה את קצב ההתקדמות האיטי של הפרויקט כהזדמנות לרשום פטנטים על גנים.
לצורך כך הוא השיג מימון מחברת Celera Genomics , אשר רצו להחזיר את השקעתם באמצעות מכירת מנויים לגישה למידע אותו יגלה ונטר.
שותפות זו דחקה באנשי פרויקט גנום האדם להאיץ את קצב עבודתם.
בסופו של דבר הצליח ונטר במימון פרטי ופרויקט גנום האדם במימון ציבורי להשלים באותו הזמן את הטיוטה הראשונה של גנום האדם.
בשנת 2000 יצא פרנסיס קולינס מה-NIH בהודעה משותפת עם ונטר ועם נשיא ארצות הברית ביל קלינטון וראש ממשלת בריטניה טוני בלייר על כך שהם הצליחו להגיע ליעדם שלוש שנים תמימות לפני המועד המשוער.
ב-15 באוקטובר 2000 פרסם פרויקט גנום האדם את גנום האדם בעיתון Nature, ולמחרת פרסמה חברת Celera את ממצאיהם בעיתון Science.
למרות הטענות על אי דיוקים בשיטת הריצוף של ריצוף שוטגאן לעומת שיטת השיבוטים שבה נקטו אנשי פרויקט גנום האדם, הפכה שיטה זו לנפוצה יותר בקהילה המדעית.
המסע הגלובלי לדגימת האוקיינוסים הוא מיזם אשר נועד לגלות את המגוון הביולוגי שנמצא בים ולהבין את תפקידם בעולם הטבע.
באוגוסט 2003 נבדקה ההיתכנות של המיזם בים סרגסו, ובראשית מרץ 2004 הכריז ונטר על פתיחת מסע המחקר.
המיזם משתמש ביאכטה הפרטית של ונטר החלה את מסעה בהליפקס, קנדה, הקיפה את כדור הארץ וחזרה לארצות הברית בינואר 2006.
בשנת 2005 היה ונטר שותף בהקמת חברת Synthetic Genomics , אשר מהנדסת מיקרואורגניזמים כדי ליצור מהם דלק ביולוגי וביוכימיקלים.
בשנת 2009 הכריזה אקסון מוביל על שיתוף פעולה בין החברות בשווי של 600 מיליון דולר, למחקר ופיתוח של דור חדש של דלקים ביולוגיים.
ונטר מתעסק במחקר של מיקרו-אצות לטובת דלק ביולוגי.
ונטר מנסה לרשום פטנט על יצור חצי-סינתטי בשם Mycoplasma laboratorium, חיידק שלפי השערותיו יהונדס לצרכים מסוימים, כמו יצירת דלק, סינתוז תרופות, למנוע התחממות גלובלית ועוד.
בשנת 2010, צוות חוקרים בראשות ונטר היו הראשונים ליצור מה שהם קראו לו "חיים סינתטיים".
הדבר נעשה באמצעות סינתזה של מולקולת DNA ארוכה שהכילה גנום שלם של חיידק והכנסה שלו לתוך תא.
לתוצאה דומה הגיעה גם קבוצתו של אקרד ויימר שסינתזו גנום של וירוס RNA והכניסו לתוך ליזט תאי.